### Sagsfremstilling

Orientering fra udvalgsformanden:

* Virksomhedsbesøg med håndværkerforeningen hos Tønder Forsyning
* Besøg hos Nature Energy i Glansager

Orientering fra øvrige medlemmer:

Orientering fra forvaltningen:

Igangsætning af planlægning for udvidelse af kartoffelmelsfabrikken i Toftlund

Kartoffelmelsfabrikken syd for rundkørslen i Toftlund ønsker at udvide produktionen. Udvidelsen vil medføre en større inddragelse af arealer, som ikke er planlagt idag. Udvidelserne vil medføre, at arealet i mellem den nuværende fabrik og Benny Mathiasen bliver inddraget til erhvervsformål, som muliggør opførelsen af en helt ny produktionslinje. Igangsætningen vil medføre, at der skal udarbejdes kommuneplantillæg og lokalplan samt screening. Kartoffelmelsfabrikken vil bidrage med udarbejdelse af planforslagene.

Klima-, Vækst- og Udviklingsudvalget beslutter igangsætning af udarbejdelse af kommuneplantillæg for området.

Afgørelse fra Planklagenævnet

Tønder Kommune meddelte den 11. januar 2024 afslag på landzonetilladelse til opsætning af en pavillon på 20 m2, der skal indrettes til en dyreklinik til undersøgelse af smådyr på ejendommen matr. nr. 200 Agerskov Ejerlav, beliggende [adresse], 6534 Bodil Karlsen. Begrundelse for afslaget var, at der efter Planloven må der i landzone ikke uden tilladelse fra kommunen foretages udstykning, opføres ny bebyggelse eller ske ændringer i anvendelsen af bestående bebyggelse og ubebyggede arealer, og områder i landzone skal som udgangspunkt friholdes for anden spredt og uplanlagt bebyggelse m.v. end den, der er nødvendig for driften af landbrug, skovbrug og fiskeri. Der er landbrugspligt på ejendommen, men opstilling af en pavillon som indrettes til en dyreklinik til undersøgelse af smådyr er ikke landbrugsmæssigt nødvendigt. Der kunne i stedet alternativ jf. Planlovens bestemmelse etableres en dyreklinik i en tilovers bleven bygning på ejendommen uden en landzonetilladelse. Ejeren påklagede den 7. februar 2024 kommunens afgørelse til Planklagenævnet. Planklagenævnet har den 19. november 2024 stadfæstet kommunens afgørelse, der således er gældende.

Lokalplan 105-737 Sommerhusområde Bolilmark, Rømø

Lokalplanen blev vedtaget den 30. juni 2021. Vedtagelsen blev påklaget til planklagenævnet, der den 21. december 2021 stadfæstet kommunes afgørelse. Klager har efterfølgende indbragt planklagenævnets afgørelse for retten. Retten i Sønderborg har den 22. november 2024 afsagt dom i sag og frifundet planklagenævnet. Lokalplanen er således forsat gældende. Søgsmålet omhandler hvorvidt lokalplanes § 6.4 om materialevalg i forhold til vinduer, døre, porte og glaspartier ikke har hjemmel i planlovens § 15, stk. 2, nr. 7, herunder at bestemmelsen ikke er sagligt og planlægningsmæssigt begrundet.

Retten finder, at de konkrete afvejninger eller æstetiske og visuelle hensyn, der måtte danne grundlag for lokalplanens nærmere bestemmelse om materialevalget i form af træ og aluminium henhører under de politiske beslutningstageres kompetence og ikke kan gøres til genstand for en retlig prøvelse, så længe der ved vedtagelsen af bestemmelsen ikke er varetaget andre end saglige og planlægningsmæssige hensyn, og så længe bestemmelsen ikke er mere vidtgående og detaljeret, end planlovens § 15, stk. 2, nr. 7, jf. § 1, giver hjemmel til.

Bump på vejen

Henvendelse fra Ludvig Overgaard vedrørende udføring af bump i [adresse]. Henvendelse fra borgeren samt forvaltningens svar er vedhæftet.

Orientering om notat vedrørende tiltag mod oversvømmelse i Tønder Kommune

Forvaltningen har udabrejdet et notat, der giver overblik over eksisterende tiltag mod oversvømmelse i Tønder Kommune, samt vedligehold og forberedring heraf.

Henvendelse fra [adresse] om støtte til forstærkning af diget

Digelaget har skrevet til medlemmerne af Kommunalbestyrelsen og vedhæftet ansøgning om støtte på i alt 20 mio. kr. i årene 2026 og 2027 (eksl. tidligere meddelt støtte).

BESS anlæg

Grundet stigende henvendelser på etablering af BESS anlæg (i daglig tale, batterianlæg), både i tilknytning til VE anlæg og i byzonernes erhvervsområder, har der været behov for en politisk drøftelse af omfanget. Klima- Vækst og Udviklingsudvalget drøftede sagen den 2. december 2024. Forvaltningen redegjorde for emner på mødet.

Arbejdsgruppe om [adresse]

Forvaltningen har deltaget i første møde i arbejdsgruppen om campingområdet. Arbejdsgruppen skal se på campingerhvervets muligheder for at udvikle sig. På det første møde var temaet Autocampere. Gruppen drøftede kommunernes behov for planlægningsværktøjer og reguleringsmuligheder i forhold til rastepladser, campingpladser og stellpladser.

Vadehavskysten afholdt netværksmøde i projekt De Grønne Idealister

Tønder Kommune har deltaget med oplæg om tiltag og prøvehandlinger i forbindelse med autocamperturismen i Holstebro den 3. december 2024. Netværket er sammensat af Destination [adresse], [adresse], [adresse], Dansk Kyst og Natur Turisme, og Danmarks Erhvervsfremmebestyrelse.

Årshjul 2025

Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalgets aktiviteter, der ligger ud over aktiviteterne for udvalget.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

Jørgen Eriksen deltog ikke i mødet.